นักลงทุนหันเทรด DW บนหุ้นรายตัวเน้นกลุ่มพลังงานและไอซีที
การซื้อขาย DW ในวันพฤหัสบดีมีมูลค่าการซื้อขายโดยรวมสูงถึง 2.3 พันล้านบาท โดยวอลุ่มกระจายมาทาง DW บนหุ้นรายตัวมากขึ้น หลังการพุ่งขึ้นของหุ้นกลุ่มเทคโนโลยี เช่น TRUE และ ADVANC ซึ่งช่วยให้นักลงทุนหันมาให้ความสนใจ DW บนหุ้นกลุ่มนี้ นอกเหนือไปจาก DW หุ้นพลังงาน
9 ต.ค. 2558

แมคควอรี DW28 เปิดเผยว่า การซื้อขาย DW ในวันพฤหัสบดีมีมูลค่าการซื้อขายโดยรวมสูงถึง 2.3 พันล้านบาท โดยวอลุ่มกระจายมาทาง DW บนหุ้นรายตัวมากขึ้น หลังการพุ่งขึ้นของหุ้นกลุ่มเทคโนโลยี เช่น TRUE และ ADVANC ซึ่งช่วยให้นักลงทุนหันมาให้ความสนใจ DW บนหุ้นกลุ่มนี้ นอกเหนือไปจาก DW หุ้นพลังงาน
ขณะที่ปริมาณการซื้อขาย DW บนดัชนีหลักทรัพย์ หรือ SET50 DW ค่อนข้างคงที่จากวันพุธ โดยมีมูลค่าการซื้อขายอยู่ที่ระดับ 47.5% ของมูลค่าการซื้อขาย DW ทั้งหมดในวันพฤหัสบดี เทียบกับ 47.3% ในวันพุธ ทั้งนี้ DW28 ที่เกี่ยวข้องได้แก่ TRUE28C1601A ADVA28C1602A PTT28C1602A และ PTT28P1602A เป็นต้น
อย่างไรก็ตาม กลุ่มพลังงานเป็นกลุ่มที่ปรับตัวลงและถ่วงดัชนีหลักทรัพย์ปิดลบวานนี้ ซึ่งเป็นผลมาจากการที่ราคาน้ำมันดิบโลกปรับตัวลงหลังการเปิดเผยตัวเลขสต๊อกน้ำมันดิบที่สูงเกินคาด และส่งผลให้ Call DW บนหุ้นพลังงานปรับตัวลงตามไปด้วย ตัวอย่างเช่น PTT28C1602A -5.1% เทียบกับหุ้นอ้างอิงที่ปรับตัวลง -0.8% ส่วนกลุ่มเทคโนโลยีปรับตัวขึ้นสวนทิศทางตลาด และส่งผลให้ Call DW บนหุ้นเทคโนโลยีปรับตัวขึ้นตาม ตัวอย่างเช่น TRUE28C1601A +10.4% เทียบกับหุ้นอ้างอิงที่ปรับตัวขึ้น +2.6% และ ADVA28C1602A +20.5% เทียบกับหุ้นอ้างอิงที่ปรับตัวขึ้น +3.1% เป็นต้น
ส่วนทางด้านข้อมูลการซื้อขาย DW28 ในวันพฤหัสบดี พบว่านักลงทุนเข้าซื้อสุทธิใน DW บนหุ้นขนาดกลางเป็นจำนวนมาก นำโดย TRUE28C1601A 4.2 ล้านหน่วย ITD28C1512A 4.0 ล้านหน่วย CPF28C1602A 2.0 ล้านหน่วย และ BBL28C1602A 1.7 ล้านหน่วย ตามลำดับ ส่วนทางด้านแรงขายสุทธิ กระจายในหลายกลุ่มหลักทรัพย์เช่นกัน ตัวอย่างเช่น IVL28C1601A 2.7 ล้านหน่วย BANP28C1602A 1.9 ล้านหน่วย และ PS28C1511A 1.8 ล้านหน่วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 52,752.95 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 2,340.60 ล้านบาท
คิดเป็น 4.4%  